Държавен вестник, бр. 92, 2021 г., стр. 4

СТР.  4	
Д Ъ Р Ж А В Е Н  В Е С Т Н И К 	
БРОЙ  92
13. безжични приложения с малък обсег 
на действие, които са различни от посочените 
в т. 1 – 12.
Чл. 5. (1) Използването на радиочестот­
ния спектър на борда на въздухоплавателни 
средства или на борда на плавателни съдове, 
регистрирани под юрисдикцията на Република 
България, е след предварително разрешение на 
министъра на транспорта, информационните 
технологии и съобщенията или упълномоще­
но от него длъжностно лице за монтиране и 
експлоатация на необходимите съоръжения 
на борда на съответното въздухоплавателно 
средство или съответния плавателен съд в 
следните случаи:
1. за предоставяне на МСА услуги;
2. за предоставяне на MCV услуги;
3. от земни станции на борда на възду­
хоплавателни средства (AES);
4. от земни станции на борда на плавателни 
съдове (ESV);
5. от земни станции на мобилни платформи 
(ESOMPs);
6. от земни станции в движение (ESIM);
7. от земни станции на борда на въздухопла­
вателно средство, работещи с геостационарни 
и негеостационарни спътникови мрежи.
(2) При използването на радиочестотния 
спектър се спазват изискванията за авиа­
ционна безопасност чрез сертифициране на 
летателната годност и други приложими към 
въздухоплаването разпоредби и изискванията 
за морската безопасност и/или обществената 
сигурност и други приложими към морското 
оборудване разпоредби.
Чл. 6. Използването на радиочестотния 
спектър в случаите по чл. 5, ал. 1, т. 3 – 7 
се разрешава при условие, че операторът 
на спътниковата мрежа, под чийто контрол 
работи земната станция, е уведомил Евро­
пейския офис по съобщения за работата на 
спътниковата си мрежа.
Чл. 7. При използването на радиочестотния 
спектър се спазват действащите в Република 
България стандарти и стандартизационни 
документи, приложими за радиосъоръжения­
та или електронните съобщителни мрежи 
по чл. 2.
Чл. 8. (1) Използването на радиосъо­
ръженията трябва да е в съответствие с 
изиск­ванията на Наредбата за съществените 
изисквания и оценяване съответствието на 
радиосъоръжения, Наредбата за съществените 
изисквания и оценяване на съответствието за 
електромагнитна съвместимост и Наредбата 
за съществените изисквания и оценяване на 
съответствието на електрически съоръжения, 
предназначени за използване в определени 
граници на напрежението.
(2) Радиосъоръженията се монтират, под­
държат и използват по начина и предназначе­
нието, определени от производителя, така че 
както при нормална работа, така и в условия 
на неизправност да са гарантирани здравето 
и безопасността на хората и на домашните 
животни и защита на вещите.
(3) Не се допускат:
1. изменение на техническите параметри на 
радиосъоръженията спрямо тези, определени 
от производителя;
2. електронни съобщения, които съдържат 
заблуждаващи знаци и/или сигнали за помощ, 
бедствие, авария, злополука или тревога;
3. използване на ретранслатори и/или 
повторители и включване на допълнителни 
усилвателни устройства между изхода на ра­
диосъоръжението и неговата антена.
Чл. 9. (1) При използването на радиочестот­
ния спектър трябва да се спазват нормите и 
изискванията за защита на населението от 
вредното въздействие на електромагнитни 
полета в съответствие с Наредба № 9 от 
1991 г. за пределно допустими нива на елек­
тромагнитни полета в населени територии и 
определяне на хигиенно-защитни зони около 
излъчващи обекти.
(2) Лицата трябва да предприемат мерки 
за намаляване до минимум на риска за на­
селението от вредни електромагнитни полета 
и излъчвания, като разполагат електронните 
съобщителни устройства на такива места, 
където населението ще бъде най-малко из­
ложено на вредни излъчвания.
(3) В случай че електромагнитните из­
лъчвания, вследствие експлоатацията на 
електронните съобщителни устройства, пре­
вишат определените в съответните стандарти 
гранични стойности, лицата се задължават да 
ги приведат в съответствие възможно най-
бързо или ако това е невъзможно, да спрат 
използването на засегнатите устройства.
(4) При възникване на проблем, свързан 
с електромагнитната съвместимост, лица­
та правят за своя сметка предписаните от 
Комисията за регулиране на съобщенията 
промени в местоположението и параметрите 
на електронните съобщителни устройства.
(5) В случай че превишаването на гра­
ничните стойности на електромагнитните 
излъчвания е в резултат от работата на две 
или повече устройства, разположени в непос­
редствена близост едно до друго, и при тяхната 
работа преди инсталирането на последното 
не се наблюдава превишаване на граничните 
стойности, то лицето, инсталирало най-късно 
устройството, трябва да осигури такива усло­
вия, при които не се превишават граничните 
стойности на електромагнитните излъчвания, 
или да преустанови работата на устройството.
Чл. 10. При използването на радиочестот­
ния спектър не се причиняват вредни смуще­
ния и не се претендира за защита от вредни 
смущения при условие, че не се нарушават 
изискванията за несъздаване на смущения при 
ползване на радиочестотния спектър.